Søndag gjorde en familie et ubehageligt fund ved tankstationen Statoil i Brønderslev. De fandt en kattekilling, der havde fået sat en klemmetang omkring halsen. Killingen var udmattet efter at have kæmpet for at få tangen af. - Tangen var så stram, at familien næsten ikke kunne løsne den, siger Søsser Nørholm fra Nordjysk Dyreredning og Transport. Hun hentede kattekillingen og bragte den til dyrlægen inden killingen blev afleveret på Kattehjemmet Bæklund ved Hjørring, hvor den meget afkræftede kattekilling nu bliver plejet. Den familie, der fandt killingen i Brønderslev har nu meldt mishandlingen til politiet.

Opsummering:
En familie fandt søndag en killing, der havde fået en klemmetang om halsen. Katten er nu i sikkerhed på Kattehjemmet Bæklund ved Hjørring.